АҞӘА, абҵара 2 – Sputnik, Бадри Есиава. Апандемиа иахҟьаны аимпорт аиҵахара Гәдоуҭа араион аҿы ауҭраҭых аҭира еиҳанатәит, абри атәы иҳәеит Гәдоуҭа араион ақыҭанхамҩа аусбарҭа аиҳабы Иури Кәарцхьиа.
Сынтәа еиҳа маҷк еиҵаны илаҵан акырпыжәи ашьынкеи - 17 гектар роуп, еизгахеит 800 тонна.
"Аиҿырԥшразы, ҵыԥх зықь тонна рҟынӡа аҽаҩра ҭагалан, аха аалыҵ зегьы зыҭимхеит, аимпорт рацәан азы. Сынтәатәи аҽаҩра зегьы рҭиит, апандемиа аамҭазы аимпорт ахькаҳаз азы", - иҳәеит иара.
Кәарцхьиа игәаанагарала ҽааны анхацәа еиҳагьы еиҳаны иларҵоит, 2020 шықәса иаҿырԥшны ҩынтә-хынтә аҽаҩра еиҳахартә аиԥш.
Уаанӡа Аҳәынҭқарратә ҳазалхратә еилакы ахантәаҩы Гурам Инаԥшьба иҳәахьан 2020 шықәса нанҳәа 1 азтәи арбагақәа рыла атауареикәыршара 13 миллиарди 823 миллион мааҭ ыҟоуп, планла – 15 миллиарди 897 миллион мааҭ рцынхәрас ҳәа.
Иара убас шәаԥхьар ҟалоит: